stanford-oval/wikipedia huggingface dataset:
โรงเรียนเทพลีลา
ประวัติ

โรงเรียนเทพลีลาตั้งอยู่ ณ เลขที่ 281 ถนนรามคำแหง แขวงหัวหมาก เขตบางกะปิ กรุงเทพมหานครเป็นโรงเรียนมัธยมประเภทสหศึกษาสังกัด กรมสามัญศึกษา กระทรวงศึกษาธิการ ในขณะนั้นเป็นปีที่ประเทศไทยได้เป็นเจ้าภาพในการจัดแสดงสินค้านานาชาติและจัดการแข่งขันกีฬาเอเชี่ยนเกมส์ครั้งที่ 1 มีการปรับแต่งภูมิทัศน์พระนครเพื่อเป็นสถานที่จัดงานในบริเวณพื้นที่บริเวณนั้นเป็นที่ว่างเปล่าทางประเทศไทยจึงให้ความสำคัญต่อการศึกษาโดยเป็นนโยบายของ หม่อมหลวงปิ่น มาลากุล รัฐมนตรีว่าการกระทรวงศึกษาธิการโดยที่ พระครูสุวรรสุทธิการ (ปลัดทองสุข สีลวณโณ) อดีตเจ้าอาวาสวัดเทพลีลาพระอารามหลวงได้มอบที่ดินของเจ้าพระยาบดินทรเดชา (สิงห์ สิงหเสนี) จำนวน 6 ไร่ 1 งานให้เป็นสถานที่ตั้งโรงเรียนตามนโยบายการขยายโรงเรียนมัธยมศึกษาไปสู่ชานเมือง ของกระทรวงศึกษาธิการ ซึ่ง หม่อมหลวงปิ่น มาลากุล เป็นรัฐมนตรีว่าการกระทรวงศึกษาธิการในขณะนั้น โดยท่านท่านเจ้าพระยาบดินทรเดชา (สิงห์ สิงหเสนี) ได้สร้างวัดเทพลีลา ไว้เมื่อครั้งได้รับพระบรมราชโองการเป็นแม่ทัพใหญ่ เพื่อปกป้องเขมรจากการแทรกแซงของญวน และได้มาพักทัพ ที่ทุ่งบางกะปิ โดยได้สร้างวัดไว้ใกล้กับจวนแม่ทัพ โดยมีบริเวณ
โรงเรียนเทพลีลา เป็นคลังแสงเก็บอาวุธ
โรงเรียนบดินทรเดชา (สิงห์ สิงหเสนี) เป็นสถานที่เลี้ยงม้า เลี้ยงช้าง
โรงเรียนพระยาประเสริฐสุนทราศรัย (กระจ่าง สิงหเสนี) เป็นสถานที่ผสมดินปืน
โรงเรียนนวมินทราชินูทิศ บดินทรเดชา เป็นสถานที่ทำนา เสบียงเลี้ยงกองทัพ
ท่านได้ขุดคลองเจ้าคุณสิงห์ เพื่อนำน้ำขึ้นไปทำนา และสะดวกในการขนส่งเสบียงในกองทัพ
วันที่ 17 พฤษภาคม พ.ศ. 2505 โรงเรียนเทพลีลาเปิดสอนครั้งแรกโดยอาศัยศาลาการเปรียญของวัด เป็นสถานที่เรียนกระทั่งอาคารเรียนหลังแรกเสร็จสมบูรณ์ในวันที่ 4 ตุลาคม 2505 มีนักเรียนกลุ่มแรกจำนวน 2 คน ครู 4 คน โดยมี นายทิม ผลภาค เป็นครูใหญ่คนแรก
โรงเรียนเทพลีลาได้รับการพัฒนาอย่างต่อเนื่องด้วยความสามารถของผู้บริหารที่ประสานความร่วมมือกับชุมชนและสถาบันเอกชนต่าง ๆ อย่างดีเยี่ยม ทั้งนี้สมาคมผู้ปกครองและครู โรงเรียนเทพลีลา ซึ่งได้จัดตั้งขึ้นเมื่อปีการศึกษา 2514 มีบทบาทสำคัญในการพัฒนาโรงเรียนอย่างยิ่ง
ในปีการศึกษา 2542 การก่อสร้างอาคารเรียนแบบพิเศษ 7 ชั้น ได้แล้วเสร็จทำให้โรงเรียนเทพลีลามีสภาพทั่วไปที่เอื้ออำนวยต่อการเรียนการสอนและมีความพร้อมในการให้บริการ ด้านการศึกษาแก่ชุมชนอย่างครบถ้วนสมบูรณ์
ปัจจุบัน โรงเรียนเทพลีลา สังกัดสำนักงานเขตพื้นที่การศึกษากรุงเทพมหานคร เขต 2 กระทรวงศึกษาธิการ เปิดทำการสอนช่วงชั้นที่ 3 - 4 (หรือช่วงชั้นที่ 3 ตามหลักสูตรใหม่) โรงเรียนเทพลีลาเป็นโรงเรียนที่มีชื่อเสียงและเป็นที่ยอมรับย่านรามคำแหง ทั้งด้านสภาพภูมิทัศน์ องค์ประกอบต่าง ๆ ทุกอาณาบริเวณล้วนเอื้ออำนวย ด้านการเรียนการสอน ด้านการเดินทางหรือแม้แต่สิ่งอำนวยความสะดวกที่ครบครัน
ประวัติ > ประวัติโรงเรียนในแต่ละช่วง

วันที่ 17 พฤษภาคม พ.ศ. 2505 โรงเรียนเทพลีลาได้เปิดทำการเป็นวันแรก โดยอาศัยศาลาการเปรียญของวัดเทพลีลา เป็นสถานที่เรียน โดยมีนักเรียนรุ่นแรกจำนวน 2 คน ครู 4 คน โดยมีนายทิม ผลภาคเป็นครูใหญ่คนแรก
พ.ศ. 2506 - พ.ศ 2508 จัดสร้างประตูไม้หน้าโรงเรียนชั่วคราว และเป็นปีที่ประเทศไทย เป็นเจ้าภาพในการจัดแสดงสินค้านานาชาติและจัดการแข่งขันกีฬาเอเชี่ยนเกมส์ครั้งที่ 1 จัดบริเวณฝั่งตรงข้ามของโรงเรียน ซึ่งเป็นมหาวิทยาลัยรามคำแหงในปัจจุบัน พร้อมได้รับงบประมาณในการทาสีโรงเรียน เดินสายไฟและประดับโคมไฟอาคาเรียนหลังแรก พร้อมทั้งถมที่ดินบริเวณโดยรอบโรงเรียน
พ.ศ. 2510 - พ.ศ. 2518 จัดตั้งคณะกรรมการพัฒนาโรงเรียนชุดแรกนำโดย 10 ท่าน ได้แก่ นายสำราญ สารสุวรรณ, นายหุน หรั่งศรี, ผู้ใหญ่เขียน สันประเสริฐ, ผู้ใหญ่หวัง วงษ์สัน ฮัจญีเต๊ะ ขำวิไล, น.ส.อังคณา นันทวิทยา, นายหมัด ทองสุข, นายอิน มูป และนาย สง่า ทีวรัตน์ และโรงเรียนได้รับงบประมาณ 172,000 บาท สร้างหอประชุมและโรงอาหารพร้อมโต๊ะอาหาร 22 ชุด ปลายปีงบประมาณและต่อเติม อาคารเรียน 3 ชั้น เพิ่มอีกเป็นจำนวน 21 ห้องเรียน พร้อมคุรุภัณฑ์
พ.ศ. 2519 - พ.ศ. 2527 สมาคมผู้ปกครองและครูโรงเรียนเทพลีลาได้เทพื้นถนน และเทคอนกรีตสร้างสนามบาสเกตบอล สนามวอลเล่ย์บอล และจัดซื้อรถกระบะไว้ใช้ในโรงเรียน 1 คัน แล้วได้จัดสรรเงินสมาคมสร้างรั้วคอนกรีตแทนสังกะสี
พ.ศ. 2528 - พ.ศ. 2534 พระราชปัญญาโกศล รองเจ้าอาวาสวัดเทพศิรินทร์ ได้มอบพระพุทธรูปยืน ปางเทพลีลา สูง 48 นิ้ว มาเป็นพระพุทธรูปประจำโรงเรียน และปีต่อมา ทุบตึกเรียน 4 ชั้น
พ.ศ. 2535 - พ.ศ. 2542 สร้างอาคาร 7 ชั้น และได้รับพระมหากรุณาธิคุณ จากพระบาทสมเด็จพระเจ้าอยู่หัว พระราชทานนามอาคารหลังนี้ว่า อาคารเฉลิมพระเกียรติ ๖ รอบ พระชนมพรรษา ได้ทำการเปิดอาคารนี้ เมื่อวันที่ 29 กันยายน 2542 นับเป็นเกียรติประวัติอย่างสูงของชาวเทพลีลา
พ.ศ. 2542 - ปัจจุบัน สมาคมผู้ปกครองและครูโรงเรียนเทพลีลา โดยการนำของ นายสมหวัง บุญสมบัติ นายกสมาคมฯ และนายสำเนา แสงมณี ผู้อำนวยการโรงเรียนเทพลีลา ขณะนั้นริเริ่มดำเนินการเปิด ตลาดนัดเทพลีลาเพื่อประชาชน ขายของเพื่อสนองนโยบายของรัฐบาลในการแก้ปัญหา เศรษฐกิจ และช่วยเหลือประชาชนให้มีรายได้และซื้อของถูกช่วงปัญหาเศรษฐกิจ ซึ่งกิจการดังกล่าวนี้ ดำเนินมาจนถึงปัจจุบัน จนกระทั่ง ท่านผู้อำนวยการ ดร.ธงชาติ วงษ์สวรรค์ ได้มีการปรับปรุงและพัฒนา สิ่งแวดล้อม เพื่อปรับภูมิทัศน์ให้เหมาะกับการเรียนการสอน และปรับปรุงห้องต่าง ๆ ทำห้องเรียนให้เหมาะกับสภาพการเรียนการสอนจนมาถึงปัจจุบัน
รายนามผู้บริหาร

| 0 | 1 | 2 |
| --- | --- | --- |
ทำเนียบผู้อำนวยการโรงเรียนเทพลีลา
| รายชื่อ | ระยะเวลาอยู่ในตำแหน่ง |  |
| 1. นายทิม ผลภาค | พ.ศ. 2505-พ.ศ. 2506 |  |
| 2. นายสงวน คลังชำนาญ | พ.ศ. 2507-พ.ศ. 2516 |  |
| 3. นางสำอาง ภมรพล | พ.ศ. 2517-พ.ศ. 2521 |  |
| 4. นางสาวภาณี การุณยะวณิช | พ.ศ. 2521-พ.ศ. 2522 |  |
| 5. นางจันทนา รัตนธัญญา | พ.ศ. 2522-พ.ศ. 2526 |  |
| 6. นางอำนวยพร กาญจนวงศ์ | พ.ศ. 2526-พ.ศ. 2530 |  |
| 7. นางสมหมาย วัฒนะคีรี | พ.ศ. 2530-พ.ศ. 2532 |  |
| 8. นายลือชา สร้อยพาน | พ.ศ. 2532-พ.ศ. 2537 |  |
| 9. นายสำเนา แสงมณี | พ.ศ. 2537-พ.ศ. 2542 |  |
| 10. นายวิรัตน์ ศิริบูรณ์ | พ.ศ. 2542-พ.ศ. 2544 |  |
| 11. ดร.ธงชาติ วงษ์สวรรค์ | พ.ศ. 2544-พ.ศ. 2550 |  |
| 12. นายภักดี คงดำ | พ.ศ. 2550-พ.ศ. 2554 |  |
| 13. ดร.อุดม พรมพันธุ์ใจ | พ.ศ. 2554-พ.ศ. 2555 |  |
| 14. นายนคร เดชพันธุ์ | พ.ศ. 2555-พ.ศ. 2556 |  |
| 15. นายชาญชัย โรจนะ | พ.ศ. 2556-พ.ศ. 2561 |  |
| 16. ดร.รังสรรค์ นกสกุล | พ.ศ. 2561-ปัจจุบัน |  |
แผนการเรียนของโรงเรียนเทพลีลา > มัธยมศึกษาตอนต้น

ห้องเรียนทั่วไป (8 ห้อง)
ห้องเรียนโครงการพิเศษ Mini English Program (1 ห้อง)
ห้องเรียนพิเศษ คณิตศาสตร์ – คอมพิวเตอร์ – อาชีพ MCC Program (1 ห้อง)
แผนการเรียนของโรงเรียนเทพลีลา > มัธยมศึกษาตอนปลาย

มีห้องเรียนทั้งหมด 7 ห้องเรียนประกอบไปด้วยแผนวิชา
ห้องเรียน วิทยาศาสตร์-คณิตศาสตร์ (Science-mathematics)
ห้องเรียนพิเศษ คณิตศาสตร์-ภาษาอังกฤษ (Mathematics- English Special)
ห้องเรียนศิลป์ภาษาจีน (English-Chinese)
ห้องเรียนศิลป์ภาษาญี่ปุ่น (English-Japanese)
ห้องเรียนสังคม-ธุรกิจ (Social-Business)
ห้องเรียนวิทยาการคอมพิวเตอร์ (Science-Computer)
หมายเหตุ: ศิลป์ภาษาฝรั่งเศส (Arts-Français) ยกเลิกการสอน
คณะสีของโรงเรียนในมหกรรมกีฬา ดนตรี ศิลปะและวัฒนธรรม "กิ่งไผ่เกมส์"

ม่วง-อินทนิล
เขียว-ราชาวดี
ฟ้า-พยับหมอก
แสด-ปาริชาติ
แดง-มโนรมย์
ศิษย์เก่าและบุคคลที่มีชื่อเสียง > ศิษย์เก่าที่เป็นสมาชิกราชสกุล

ม.ร.ว.ศักดิ์สิงห์ กมลาศน์
ม.ล.สรวุฒิ สุขสวัสดิ์
ม.ล.พีระพงศ์ สุขสวัสดิ์
ม.ล.นาฏนิศา ชมพูนุท
ม.ล.ศิริมาษ นวรัตน
ศิษย์เก่าและบุคคลที่มีชื่อเสียง > ศิษย์เก่าที่เป็นดารานักแสดงวงการบันเทิง

ปภัสรา เตชะไพบูลย์ MTW, ดารานักแสดง
แอน ทองประสม ดารานักแสดง
จิลล์ โรเจอร์ ดารานักแสดง
แสงทอง เกตุอู่ทอง นางแบบ, ดารานักแสดง
ธัชพล จุลเกษม นักร้อง Boxx Music
ดาว ขำมิน นักร้อง, นักแสดง
ธัญธารีย์ โรจนเรืองไชย ดารานักแสดง ช่อง 7
ปาลิดา ธนาเมธปิยา The Face Thailand Season 1 ทีมลูกเกด
อนามิกา อัครจิรัฏฐิกาล พิธีกรรายการ สตรอเบอร์รี่ชีสเค้ก รุ่น 3
บัณฑิต ดิสถาฤทธิ์ นักร้อง, นายแบบ, นักแสดง
วงค์สวัสดิ์ สุริยะชัยวัฒนะ ดารานักแสดง ช่อง 7
อิสซาเบล โคปิเต่ ดารานักแสดง ช่อง 7
ศิษย์เก่าและบุคคลที่มีชื่อเสียง > ศิษย์เก่าที่เป็นนักการเมือง

วิชาญ  มีนชัยนันท์ - อดีตรัฐมนตรีช่วยว่าการกระทรวงสาธารณสุข
รณรงณ์ ทิพย์ศิริ - รองอธิบดีกรมการปรกครอง ผู้อำนวยการศูนย์ปฏิบัติการบังคับใช้กฎหมายพนักงานฝ่ายปกครอง
ศิษย์เก่าและบุคคลที่มีชื่อเสียง > ศิษย์เก่าที่เป็นนักกีฬาทีมชาติไทย

ปวีณา ทองสุก - นักยกน้ำหนักทีมชาติ
อุดมพร พลศักดิ์ - นักยกน้ำหนักทีมชาติ
อารีย์ วิรัฐถาวร - นักยกน้ำหนักทีมชาติ
วันดี คำเอี่ยม - นักยกน้ำหนักทีมชาติ
นฤมล ขานอัน - นักกีฬาวอลเลย์บอลทีมชาติไทย
ชัยยง ขำเปี่ยม - นักกีฬาฟุตบอลทีมชาติไทย,โค้ชฟุตบอล
วิทยา ทำว่อง - นักกีฬายิงธนูทีมชาติไทย
คมกฤษณ์ ดวงสุวรรณ์ - นักกีฬายิงธนูทีมชาติไทย
พาณิภัค วงศ์พัฒนกิจ - นักกีฬาเทควันโดหญิงทีมชาติไทย
เบญจรัตน์ อย่างตระกูล - นักกีฬาเทควันโดหญิงทีมชาติไทย
ปัณชญา จันทร์น้อย - นักกีฬาสนุกเกอร์ทีมชาติไทยแชมป์โลก 2022
คณานนท์ กันธะวงศ์ - นักกีฬาโปโลน้ำทีมชาติไทย
กีรติ พิมพาภักดิ์ - นักกีฬาโปโลน้ำทีมชาติไทย
ชานน คร้ามอยู่ - นักกีฬาโปโลน้ำทีมชาติไทย
ปกป้อง หมอกแสง - นักกีฬาโปโลน้ำทีมชาติไทย
รักษิณา เรืองทรัพย์ไพศาล - นักกีฬาโปโลน้ำทีมชาติไทย
ญานิศา ตูโฮง - นักกีฬาโปโลน้ำทีมชาติไทย
ภัณฑิลา อาสายุทธ์ - นักกีฬาโปโลน้ำทีมชาติไทย
ณัฐมน คำมา - นักกีฬาโปโลน้ำทีมชาติไทย
ฐานิตา คงช่วย - นักกีฬาโปโลน้ำทีมชาติไทย
ธนิดากาญจน์ ขวัญทองธนารีย์ - นักกีฬาโปโลน้ำทีมชาติไทย
ศิษย์เก่าและบุคคลที่มีชื่อเสียง > ศิษย์เก่าด้านวิชาการ

รศ.ดร.ดำรง อดุลยฤทธิกุล มหาวิทยาลัยธรรมศาสตร์
รศ.ดร.อนิราช มิ่งขวัญ มหาวิทยาลัยเทคโนโลยีพระจอมเกล้าพระนครเหนือ
รศ.ดร.วีระชัย สิริพันธ์วราภรณ์ มหาวิทยาลัยมหิดล
รศ.ดร.วรรณพงษ์ เตรียมโพธิ์ มหาวิทยาลัยมหิดล
รศ.ดร.สราวุธ สังข์แก้ว มหาวิทยาลัยเกษตรศาสตร์
รศ.ดร.สมชาย เกียรติกมลชัย จุฬาลงกรณ์มหาวิทยาลัย
การเดินทาง

โรงเรียนเทพลีลา มีประตูทางเข้าออก 2 เส้นทาง สามารถเดินทางมาโดยรถโดยสารสาธารณะดังนี้
ประตูถนนรามคำแหง (ประตูหลัก)  รถโดยสารประจำทางที่ผ่านหน้าโรงเรียน ได้แก่ สาย  22, 36ก, 60, 69, 69E, 71, 92, 93, 95, 113, 115, 122, 137, 168, 501, 545, 3-21 (207), 3-32
ประตูซอยรามคำแหง 39 (ประตูด้านหลังอาคารกิจกรรมและ อาคารเฉลิมพระเกียรติ 6 รอบเฉลิมพระชนมพรรษา) รถสองแถว "วัดเทพลีลา ตลาดห้วยขวาง" และรถประจำทางที่ผ่านคือสาย 36ก, 122, 126
รถไฟฟ้าบีทีเอส สถานีพระโขนง แล้วต่อรถโดยสารประจำทางสาย 71, 501 มาลงที่ หน้าประตูโรงเรียน
รถไฟฟ้ามหานคร สายสีเหลือง สถานีแยกลำสาลี แล้วต่อรถโดยสารประจำทางสาย 71, 115 หรือสายอื่น ๆ มาลงที่หน้าประตูโรงเรียน
รถไฟฟ้ามหานคร สายสีส้ม สถานีมหาวิทยาลัยรามคำแหง ทางออกที่ 4 ซึ่งเป็นสถานีที่ 2 บนถนนรามคำแหง จะอยู่บริเวณตรงข้ามโรงเรียนเทพลีลา สามารถเดินมายังโรงเรียนได้อย่างสะดวก
รถไฟฟ้าเชื่อมท่าอากาศยานสุวรรณภูมิ SRTET สถานีรามคำแหง แล้วต่อรถโดยสารประจำทางสาย 71, 115 หรือสายอื่น ๆ มาลงที่หน้าประตูโรงเรียน หรือต่อเรือโดยสารคลองแสนแสบ จาก ท่าเรือรามหนึ่ง มาลง ณ ท่าวัดเทพลีลา
เรือโดยสารคลองแสนแสบ ท่าวัดเทพลีลา
รถไฟฟ้ามหานคร สายเฉลิมรัชมงคลสถานีเพชรบุรี แล้วต่อเรือโดยสารสาธารณะคลองแสนแสบ มาลง ณ ท่าวัดเทพลีลา หรือ สามารถลงสถานีศูนย์วัฒนธรรมแห่งประเทศไทย เพื่อเดินมายัง รถไฟฟ้ามหานคร สายสีส้ม
อาคารสถานที่ > อาคาร

ในปัจจุบัน โรงเรียนเทพลีลา ได้มีการพัฒนาไปมาก จึงมีอาคารภายในโรงเรียน ได้แก่ อาคารเรียน 6 อาคาร, อาคารโรงฝึกงาน 1 อาคาร และที่พักข้าราชการ 1 อาคาร
อาคารสถานที่ > อาคาร > อาคาร เฉลิมพระเกียรติ ๖ รอบพระชนมพรรษา

หรือเรียกอีกชื่อหนึ่งว่า อาคารเทพเมธา เป็นอาคาร 4 ชั้น ในอดีต มีจำนวนทั้งสิ้น 8 ชั้น ใช้เป็น ห้องเรียนที่ใช้ในการจัดการเรียนการสอนต่าง ๆ จำนวน 5 ชั้น รวมห้องพักคณาจารย์กลุ่มสาระ, ห้องเรียน MEP-EP, ห้องปฏิบัติการทางวิทยาศาสตร์, ห้องปฏิบัติการคอมพิวเตอร์, ห้องประชุมโรงอาหาร และโรงอาหารของโรงเรียน นอกจากนี้ บริเวณชั้น 8 ของอาคารยังใช้เป็นแหล่งเรียนรู้ "สวนผักลอยฟ้า" และโรงยิมของโรงเรียนเทพลีลาอีกด้วย
อาคารสถานที่ > อาคาร > อาคาร เทพธรรมมา

มีจำนวนทั้งสิ้น 5 ชั้น ใช้เป็นห้องเรียนที่จัดการเรียนการสอนต่าง ๆ จำนวน 13 ห้อง และ เป็นห้องพักคณาจารย์กลุ่มสาระ ศูนย์การเรียนรู้การงานอาชีพและเทคโนโลยี
อาคารสถานที่ > อาคาร > อาคาร เทพพิทยา

มีจำนวนทั้งสิ้น 3 ชั้น เป็นอาคารที่ตั้งของหน่วยงานต่าง ๆ ของโรงเรียน เช่น สำนักงานผู้อำนวยการ, สำนักงานกลุ่มบริหารวิชาการ, ห้องสมุด, ห้องทำงานศูนย์ข่าวเยาวชนไทย โรงเรียนเทพลีลา, ห้องประชุมพิพัฒน์ปริยัติสุนทร, ห้อง Multimedia, ห้องสำนักงานกลุ่มบริหารงานทั่วไป, สำนักงานกลุ่มบริหารงบประมาณ, ห้องวัดผลและประเมินผล, ห้องประชุมเกียรติยศ และห้องสมุดอิเล็คทรอนิกส์ (สื่อทัศน์รัฐประสิทธิ์)
อาคารสถานที่ > อาคาร > อาคาร เทพพัฒนา

มีจำนวนทั้งสิ้น 4 ชั้น เป็นอาคารที่ใช้เป็นห้องปฏิบัติการตามกลุ่มสาระการเรียนรู้ เช่น ห้องดนตรีไทย, ห้องดนตรีสากล, ห้องศิลปะ, ห้องนาฏศิลป์, ห้องศูนย์สุขศึกษาและพลศึกษา, ห้องศูนย์เพื่อนใจวัยรุ่น (Friends Corner), ห้องประกอบอาหาร, ห้องศูนย์กลุ่มสาระการเรียนรู้การงานอาชีพและเทคโนโลยี 2
อาคารสถานที่ > อาคาร > อาคาร กาญจนาภิเษก

มีจำนวนทั้งสิ้น 2 ชั้น เป็นอาคารที่ตั้งของหน่วยงานศูนย์กลางของโรงเรียน เช่น ห้องประชาสัมพันธ์, ห้องกลุ่มบริหารงานบุคคล และยังเป็นที่ประดิษฐานของ พระพุทธรูปประจำโรงเรียน คือ พระเทพลีลาเมตตาประชานาถ ตลอดจนประดิษฐานอนุสาวรีย์ เจ้าพระยาบดินทรเดชา (สิงห์ สิงหเสนีย์)
อาคารสถานที่ > อาคาร > อาคาร กิจกรรมพัฒนาผู้เรียน

มีจำนวนทั้งสิ้น 2 ชั้น ชั้นบนเป็นอาคารที่ตั้งของงานกิจกรรมพัฒนาผู้เรียน เช่น งานกิจกรรมลูกเสือ-เนตรนารี ฯลฯ ชั้นล่างเป็นเรือนงานช่าง ห้องเก็บของ และโซนห้องน้ำใหญ่
อาคารสถานที่ > อาคาร > อาคารโรงฝึกงาน

เป็นอาคารชั้นเดียวใช้ในการเรียนการสอนของกลุ่มสาระการเรียนรู้การงานอาชีพและเทคโนโลยี ในด้านงานช่าง งานไม้ เป็นต้น
อาคารสถานที่ > อาคาร > อาคาร ที่พักบุคลากร

มีจำนวนทั้งสิ้น 5 ชั้น ใช้เป็นที่พักครูและอาจารย์ตลอดจนแม่บ้านนักการภารโรง
อาคารสถานที่ > ลานกิจกรรมกีฬา และสวนหย่อม

ลานกิจกรรมกีฬาและสวนพักผ่อนหย่อนใจ แบ่งออกเป็น 2 ส่วน คือ
สนามกีฬาโรงเรียนเทพลีลา เป็นสนามฟุตบอล สนามตะกร้อ สนามบาสเก็ตบอล และกีฬาทุกประเภท
สวนหย่อมโรงเรียนเทพลีลา อยู่ในบริเวณหลังอาคารเทพธรรมมา เป็นสวนพืช และต้นไม้ประจำโรงเรียน และ ยังเป็นแหล่งเรียนรู้เรื่อง "น้ำหมักชีวภาพ" ของกลุ่มสาระการเรียนรู้วิทยาศาสตร์
ลานใต้อาคารเทพธรรมมา  เป็นลานที่ใช้ทำกิจกรรมการเรียนการสอน และเป็นลานสำหรับนั่งพักผ่อน
แหล่งข้อมูลอื่น

เว็บไซต์โรงเรียนเทพลีลา
เว็บไซต์วิชาพินิจวรรณกรรมซีไรต์ เก็บถาวร 2016-01-09 ที่ เวย์แบ็กแมชชีน
เว็บไซต์ศูนย์ข่าวเยาวชนไทยโรงเรียนเทพลีลา เก็บถาวร 2014-01-15 ที่ เวย์แบ็กแมชชีน
| ด ค กสถานศึกษาในเขตบางกะปิ |
| --- | --- |
โรงเรียน:  โรงเรียนเทพลีลา  โรงเรียนบางกะปิ  โรงเรียนมัธยมบ้านบางกะปิ  โรงเรียนสาธิตมหาวิทยาลัยรามคำแหง 
สถาบันอุดมศึกษา:  มหาวิทยาลัยรัตนบัณฑิต  มหาวิทยาลัยรามคำแหง  มหาวิทยาลัยอัสสัมชัญ  สถาบันบัณฑิตพัฒนบริหารศาสตร์ 
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร 
อาคารเฉลิมพระเกียรติ ๖ รอบ เฉลิมพระชนมพรรษา
รูมเธอร์ตีไนน์

| รูม 39 |
| --- | --- |
จากซ้ายไปขวา : โอฬาร ชูใจ, อิศรา กิจนิตย์ชีว์ และชุติมน วิจิตรทฤษฎี
ข้อมูลพื้นฐาน
ที่เกิด: ลอสแอนเจลิส สหรัฐอเมริกา
แนวเพลง: ป็อป
อาชีพ: นักร้อง
ช่วงปี: 2554–2562
ค่ายเพลง: เลิฟอีส

สมาชิก: อิศรา กิจนิตย์ชีว์ (ทอม) ชุติมน วิจิตรทฤษฎี (มน) โอฬาร ชูใจ (แว่นใหญ่, โอ)
รูม 39 (ROOM39) เป็นกลุ่มดนตรีในสังกัดเลิฟอีส ประกอบด้วยสมาชิกคือ ทอม–อิศรา กิจนิตย์ชีว์ มน–ชุติมน วิจิตรทฤษฎี และ โอ–โอฬาร ชูใจ รวมตัวกันที่ร้านอาหารชื่อ "เครื่องเทศ" ในลอสแอนเจลิส สหรัฐอเมริกา ซึ่งภพธร สุนทรญาณกิจ ได้แสดงดนตรีที่ร้านนี้ด้วยเช่นกัน หลังจากนั้นพวกเขาได้ทดลองนำเพลงผู้อื่นมาร้อง และลงวิดีโอในเว็บไซต์ยูทูบ จนบอย โกสิยพงษ์ นักแต่งเพลงได้เห็นผลงานของพวกเขาผ่านยูทูบ จึงได้ติดต่อมาทำอัลบั้มร่วมกัน ชื่อวง รูม 39 มาจากหมายเลขห้องในอพาร์ตเมนต์ที่พวกเขาเริ่มทำงานด้วยกัน
รูม 39 มีซิงเกิลแรกคือ หน่วง ซึ่งได้บอย โกสิยพงษ์ ร่วมแต่งเนื้อร้อง และสุธี แสงเสรีชน เป็นผู้ผลิต แม้ว่าในตอนแรกนั้น ซิงเกิลแรกของพวกเขาที่จะปล่อยออกสู่สาธารณชน คือ รักใครไม่ได้อีก แต่ในภายหลัง ก็ได้มีการแต่งเนื้อร้องและทำนองเพลง หน่วง ขึ้นมา และก็ได้เลือกเพลง หน่วง ให้เป็นซิงเกิลแรกของรูม 39
ผลงานเพลง > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Room 39 |  วางจำหน่าย: 17 กุมภาพันธ์ 2557  รูปแบบ: ซีดี, ดิจิทัลดาวน์โหลด  ค่าย: เลิฟอีส, บีอีซี-เทโร เอ็นเตอร์เทนเม้นท์ | รายชื่อเพลง รักใครไม่ได้อีก  สถานีสุดท้าย (feat. ศักดิ์สิทธิ์ เวชสุภาพร & Khan T)  ฉันต้องคู่กับเธอ  เก็บ (Acoustic Version)  ทำเพื่อเธอ (ที่รัก)  หน่วง  ระบายเฉย ๆ  ชั่วโมงที่สวยงาม  เกิดมาเป็นเพื่อนเธอ  ไม่มี (Cover Version)  อยู่ในใจ (Cover Version) |
ผลงานเพลง > อีพี

| ชื่ออัลบั้ม | รายละเอียด | รายชื่อเพลง |
| --- | --- | --- |
| Restart |  วางจำหน่าย: 15 กันยายน 2560  รูปแบบ: ซีดี, ดิจิทัลดาวน์โหลด  ค่าย: เลิฟอีส, บีอีซี-เทโร เอ็นเตอร์เทนเม้นท์ | รายชื่อเพลง รับได้รึเปล่า  Restart  อย่าให้ฉันคิด  เป็นทุกอย่าง  ความจริง  รักตัวเอง |
ผลงานเพลง > ซิงเกิล

| ปี | ชื่อเพ | อันดับเพลงสูงสุด> IW Chart  | อัลบั้ม |
| --- | --- | --- | --- |
| 2554 | "หน่วง" | 1 | Room 39 |
| 2554 | "ระบายเฉย ๆ" | 6 | Room 39 |
| 2555 | "ฉันต้องคู่กับเธอ" (ร่วมกับ อุ๋ย บุดด้าเบลส) | 1 | Room 39 |
| 2555 | "รักใครไม่ได้อีก" | 4 | Room 39 |
| 2556 | "ทำเพื่อเธอ (ที่รัก)" | — | Room 39 |
| 2557 | "ชั่วโมงที่สวยงาม" | 7 | Room 39 |
| 2558 | "รับได้รึเปล่า" | — | Restart |
| 2558 | "ความจริง" | 1 | Restart |
| 2559 | "Restart" | 2 | Restart |
| 2559 | "อย่าให้ฉันคิด" | 2 | Restart |
| 2560 | "เป็นทุกอย่าง" | 1 | Restart |
| 2560 | "รักตัวเอง" | 2 | Restart |
| 2560 | "แค่ฉันมีเธอ" (Finn) | — | ไม่มีอัลบั้ม |
| 2561 | "บอกตัวเอง" (ร่วมกับ โป่ง หินเหล็กไฟ) | 1 | ไม่มีอัลบั้ม |
| 2561 | "หากวันนั้น" (If Only) | 9 | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553 IW ย่อมากจาก Intensive Watch
ผลงานเพลง > เพลงประกอบภาพยนตร์ และละคร

| ปี | ชื่อเพลง | ภาพยนตร์ และละคร | อัลบั้ม |
| --- | --- | --- | --- |
| 2554 | "เก็บ" | กลรักลวงใจ | Room 39 |
| 2555 | "เกิดมาเป็นเพื่อนเธอ" | ยักษ์ | Room 39 |
| 2555 | "สถานีสุดท้าย" | 407 เที่ยวบินผี | Room 39 |
| 2560 | "ทั้งหมดที่มี" (ร้องโดย มน) | The Single Mom คุณแม่เลี้ยงเดี่ยวหัวใจฟรุ้งฟริ้ง | ไม่มีอัลบั้ม |
| 2560 | "แรงดึงดูด" | "รักกันพัลวัน" | ไม่มีอัลบั้ม |
| 2561 | "อย่าบอกให้ฉันหยุดรักเธอ" (ร้องโดย มน) | "ชาติเสือพันธุ์มังกร" | ไม่มีอัลบั้ม |
| 2564 | "หากความรักยังมีอยู่จริง" (ร้องโดย แว่นใหญ่, โอ) | "กามเทพผิดคิว" | ไม่มีอัลบั้ม |
| 2566 | "ฝุ่นจักรวาล" (ร้องโดย มน) | "แค้น" | ไม่มีอัลบั้ม |
| 2566 | "ให้รักนำทาง" (ร้องโดย แว่นใหญ่) | "สืบลับหมอระบาด" | ไม่มีอัลบั้ม |
ผลงานเพลง > โปรโมชั่นซิงเกิล

| ปี | ชื่อเพลง | อัลบั้ม |  |
| --- | --- | --- | --- |
| 2556 | "ฮึบฮึบ" เชื่อสิ เธอทำได้" (ร่วมกับภพธร สุนทรญาณกิจ) | ไม่มีอัลบั้ม |  |
| 2559 | "ไม่ว่าเมื่อไหร่" (บอย โกสิยพงษ์ ร่วมกับรูม 39) | ไม่มีอัลบั้ม |  |
| 2559 | "สู้" (บอย โกสิยพงษ์ ร่วมกับรูม 39) | ไม่มีอัลบั้ม |  |
| 2560 | "อย่างที่ฉันเป็น" (See The Real Me) | ไม่มีอัลบั้ม |  |
| 2560 | "ฉันเข้าใจ" (บอย โกสิยพงษ์ ร่วมกับรูม 39, ภพธร สุนทรญาณกิจ) | ไม่มีอัลบั้ม |  |
โปรโมชั่นซิงเกิล คือ ซิงเกิลเพื่อการโฆษณาประชาสัมพันธ์
มิวสิกวิดีโอ

"หน่วง"
"ทรงพระเจริญ"
"สถานีสุดท้าย"
"ฉันต้องคู่กับเธอ"
"เกิดมาเป็นเพื่อนเธอ" (กำกับโดยนิ้วกลม วาดภาพเคลื่อนไหวโดยชัยพร พานิชรุทติวงศ์ และทีมบ้านอิทธิฤทธิ์)
"ระบายเฉย ๆ" (ร่วมกับ 3D options)
"รักใครไม่ได้อีก"
"ทำเพื่อเธอ (ที่รัก)" (กำกับโดยฐิติพงศ์ เกิดทองทวี)
"ฮึบฮึบ"  (ร่วมกับภพธร สุนทรญาณกิจ)
"ชั่วโมงที่สวยงาม" (กำกับโดยภูมิภัทร แต้มโคกสูง)
"รับได้หรือเปล่า"
"ความจริง"
"Restart"
"อย่าให้ฉันคิด"
"เป็นทุกอย่าง"
"อย่างที่ฉันเป็น"
"รักตัวเอง"
"แค่ฉันมีเธอ finn"
รางวัลและการเข้าชิง

| รางวัล | สาขารางวัล | ผู้ได้รับการเสนอชื่อ | ผลการตัดสิน |
| --- | --- | --- | --- |
| รางวัลไนน์เอ็นเตอร์เทน อวอร์ดส์ ครั้งที่ 5 | เพลงแห่งปี | รูม 39 | ชนะ |
|  รางวัลไนน์เอ็นเตอร์เทน อวอร์ดส์ ครั้งที่ 10  | ศิลปินกลุ่มแห่งปี | รูม 39 | ชนะ |
วงรูมเธอร์ตีไนน์ในงานเปิดตัวอัลบั้ม Room 39 ที่เซ็นทรัลพระราม 9
สิทธิเก็บกิน

| --- | --- |
อักษรย่อ: คำเต็ม
ฎ.: คำพิพากษาศาลฎีกา (คลิก เก็บถาวร 2010-01-14 ที่ เวย์แบ็กแมชชีน)
ป.พ.พ.: ประมวลกฎหมายแพ่งและพาณิชย์ (คลิก เก็บถาวร 2010-05-05 ที่ เวย์แบ็กแมชชีน)
ม.: มาตรา
ว.: วรรค
การใช้อักษรย่อในนี้เพื่อมิให้บทความเยิ่นเย้อเท่านั้น แต่โดยปรกติแล้วควรเขียนด้วยคำเต็มไม่ควรย่อ เช่น "ป.พ.พ. ม.123 ว.2" ควรเขียนว่า "ประมวลกฎหมายแพ่งและพาณิชย์ มาตรา 123 วรรคสอง" มากกว่า
สิทธิเก็บกิน (อังกฤษ: usufruct (IPA: ˈyuzʊˌfrʌkt /ยูซุฟรักต์/); ฝรั่งเศส: usufruit (IPA: yzyfʀɥi /อูซูฟรุย/); จีน: 用益物权; พินอิน: yòngyìwùquán /ย้งอี้อู้ฉวน/) เป็นทรัพยสิทธิประเภทหนึ่ง โดยเป็นสิทธิที่บุคคลสามารถครอบครอง ใช้ และถือเอาซึ่งประโยชน์จากอสังหาริมทรัพย์ของบุคคลอื่น เป็นต้นว่า เจ้าของที่นามีสิทธิใช้ที่นาโดยประการต่าง ๆ ผู้ทรงสิทธิเก็บกินในที่นานั้นก็ใช้ที่นาทำนาได้ หรือจะนำที่นานั้นออกให้เช่าเพื่อเก็บค่าเช่าก็ได้เสมอกับเป็นเจ้าของเองทีเดียว เพียงแต่กรรมสิทธิ์ในที่นาดังกล่าวยังอยู่ที่เจ้าของ บุคคลผู้มีสิทธิเช่นนี้เรียก "ผู้ทรงสิทธิเก็บกิน" (อังกฤษ: usufructuary) และสิทธิเก็บกินจะมีได้ก็แต่ในอสังหาริมทรัพย์เท่านั้น ไม่มีในสังหาริมทรัพย์
คำ "usufruct" ในภาษาอังกฤษ และคำ "usufruit" ในภาษาฝรั่งเศสนั้นมีที่มาจากคำในภาษาละติน คือ "ūsūfrūctus" หรือ "ūsusfrūctus" ซึงเป็นคำประสมระหว่าง "ūsus" ว่า การใช้ (use) + "frūctus" ว่า การถือเอาซึ่งประโยชน์ (enjoyment)
เหตุผลของสิทธิเก็บกิน

มานิตย์ จุมปา รองศาสตราจารย์คณะนิติศาสตร์ จุฬาลงกรณ์มหาวิทยาลัย ว่า
"เรื่องสิทธิเก็บกินนี้มีประโยชน์มากในกรณีที่พ่อแม่ต้องการจะโอนที่ดินให้แก่ลูกในระหว่างที่พ่อแม่ยังมีชีวิต แต่เกรงว่าถ้ายกให้เฉย ๆ เวลามีการประพฤติเนรคุณกันขึ้น โดยเฉพาะการไม่เลี้ยงดูพ่อแม่อีกต่อไป อาจต้องยุ่งยากในการฟ้องร้องเพิกถอนการให้ จึงใช้วิธีการตกลงโอนทรัพย์สินเป็นชื่อลูกและจดทะเบียนก่อให้เกิดสิทธิเก็บกินแก่พ่อแม่ผู้โอน เช่นนี้ พ่อแม่ย่อมมีสิทธิครอบครอง ใช้ และถือเอาประโยชน์ในที่ดินนั้นได้ต่อไป..."
ภูมิหลัง

หลักกฎหมายเรื่องสิทธิเก็บกินนั้นมีที่มาที่ไปจากกฎหมายทางฝั่งซีวิลลอว์ (อังกฤษ: civil law system) ซึ่งถือว่าสิทธิเก็บกินเป็นทรัพยสิทธิอย่างหนึ่งอันมีอยู่เหนือทรัพย์สินของผู้อื่นชั่วระยะเวลาหนึ่ง ผู้ทรงสิทธิเก็บกินสามารถครอบครอง ใช้ และถือเอาซึ่งประโยชน์จากทรัพย์สินดังว่าได้
ในกฎหมายโรมัน สิทธิเก็บกินถือเป็นภาระจำยอม (อังกฤษ: servitude; ละติน: ius in re aliena) หรือเป็นสิทธิเหนือทรัพย์สินของผู้อื่น แต่ผู้ทรงสิทธิเก็บกินไม่สามารถครอบครองทรัพย์สินโดยสิ้นเชิงได้ประดุจเจ้าของทรัพย์สิน เพียงแต่มีสิทธิในทรัพย์สินของผู้อื่นก็เท่านั้น นอกจากนี้ ผู้ทรงสิทธิก็ไม่อาจโอนทรัพย์สินนั้นให้แก่ผู้อื่นได้ ขณะที่เจ้าของตัวจริงย่อมกระทำได้ แต่ผู้ทรงสิทธิยังสามารถนำทรัพย์นั้นออกขายหรือให้เช่าเพื่อถือเอาประโยชน์จากมัน มีข้อน่าสังเกตว่า ตามกฎหมายโรมันแล้ว ที่ว่าถือเอาประโยชน์จากทรัพย์สินของผู้อื่นได้นั้น คำว่าประโยชน์หมายความรวมถึงข้าทาสบริวารและปศุสัตว์ด้วย
ในสังคมแบบชนเผ่า สิทธิเก็บกินเป็นสิทธิที่บุคลสามารถเข้าใช้ที่ดินอันสงวนไว้เพื่อประโยชน์ส่วนรวม ชาวอินเดียแดงมักจะถือครองที่ดินกันเป็นกลุ่ม มิใช่เป็นเจ้าของเดี่ยว ๆ ครอบครัวของบุคคลคนหนึ่งหรือตัวบุคคลเองไม่เป็นเจ้าของที่ดิน เขาเพียงแต่ใช้ประโยชน์จากมันเท่านั้น
ตัวอย่างที่เก่าแก่ที่สุดอันหนึ่งของสิทธิเก็บกิน มีในเลวีนิติ (อังกฤษ: Book of Leviticus) แห่งบัญญัติของโมเสส (อังกฤษ: Five Books of Moses) อันเป็นคัมภีร์ของศาสนายูดายและคริสต์ศาสนา ซึ่งกำหนดให้เจ้าของทรัพย์สินต้องแบ่งปันทรัพย์สินของตนให้คนยากไร้ได้ใช้ประโยชน์บ้าง ปรากฏในข้อ 9 และ 10 ของบทที่ 19 และข้อ 22 ของบทที่ 23 แห่งเลวีนิติ ดังนี้
"9. เมื่อเจ้าทั้งหลายเกี่ยวข้าวในนา อย่าเกี่ยวเก็บข้าวที่ขอบนาให้หมด เมื่อเกี่ยวแล้วก็อย่าเก็บข้าวที่ตก
10. อย่าเก็บผลที่สวนองุ่นให้หมด เจ้าอย่าเก็บองุ่นที่ตกในสวนของเจ้า จงเหลือไว้ให้คนยากจนและคนต่างด้าวบ้าง เราคือพระเยโฮวาห์ พระเจ้าของเจ้า
22. และเมื่อเจ้าเกี่ยวข้าวในแผ่นดินของเจ้า เจ้าอย่าเกี่ยวไปที่ขอบนาให้หมด และอย่าเก็บข้าวที่เกี่ยวตก เจ้าจงทิ้งไว้ให้คนยากจนและคนต่างด้าว เราคือพระเยโฮวาห์ พระเจ้าของเจ้า"
ในประเทศแคนาดา ชนเผ่าอะบอริจินมีสิทธิเก็บกินเหนือที่ดินของชาวแคนาดาหรือที่เรียก "ราชพัสดุ" (อังกฤษ: Crown lands) โดยพวกเขาสามารถล่าสัตว์ทั้งบนบกและในน้ำ ณ ที่ดินดังกล่าวได้โดยไม่มีข้อจำกัด
ผลของสิทธิเก็บกิน > การสลายลงของทรัพย์สินอันอยู่ในบังคับแห่งสิทธิเก็บกิน

ตามกฎหมายไทยแล้ว หากอสังหาริมทรัพย์ที่ตกอยู่ในบังคับแห่งสิทธิเก็บกินสลายไป โดยเจ้าของทรัพย์สินนั้นไม่ได้รับค่าทดแทน เจ้าของจะได้ทำให้ทรัพย์สินนั้นกลับคืนมาดังเดิมก็ได้ แต่ถ้าทำให้กลับมาเพียงใด สิทธิเก็บกินก็กลับมีขึ้นเพียงนั้น (ป.พ.พ. ม.1419 ว.1) เช่น สิทธิเก็บกินมีอยู่เหนือบ้านสองหลัง ต่อมาถูกไฟไหม้ป่นปี้ไปทั้งสองหลัง เจ้าของบ้านสร้างใหม่ขึ้นเพียงหลังเดียว สิทธิเก็บกินก็กลับมีขึ้นเหนือบ้านที่สร้างขึ้นใหม่หลังเดียวนั้น
ในกรณที่ทรัพย์สินดังกล่าวเสื่อมสลายไป และเจ้าของทรัพย์สินหรือผู้ทรงสิทธิเก็บกินเหนือทรัพย์สินนั้นได้รับค่าทดแทนมาด้วยแล้ว เขาคนใดคนหนึ่งมีหน้าที่ต้องทำให้ทรัพย์สินกลับคืนมาเท่าที่ค่าทดแทนดังกล่าวจะอำนวย และสิทธิเก็บกินก็จะกลับคืนมาเพียงที่ทรัพย์สินนั้นกลับคืนดี แต่ถ้าไม่สามารถจะทำให้ทรัพย์สินนั้นกลับมาเหมือนเดิมอีก สิทธิเก็บกินเหนือทรัพย์สินนั้นก็จะสิ้นสุดลง และค่าทดแทนที่ได้มานั้นต้องแบ่งกันระหว่างเจ้าของทรัพย์สินและผู้ทรงสิทธิเก็บกินตามส่วนแห่งความเสียหายของแต่ละคน (ป.พ.พ. ม.1419 ว.2)
เช่น สิทธิเก็บกินมีอยู่เหนือบ้านมูลค่าหนึ่งล้านบาท ผู้ทรงสิทธินำบ้านออกให้เช่าราคาเดือนละหนึ่งหมื่นบาท สิทธิเก็บกินเหลืออีกสิบเดือนก็จะสิ้นสุดลง เผอิญบ้านถูกไฟไหม้ป่นปี้ลงเสียก่อน เจ้าของบ้านได้ค่าทดแทนมาหนึ่งแสนบ้านซึ่งย่อมไม่พอที่จะสร้างบ้านเช่นนั้นขึ้นใหม่ได้อีก สิทธิเก็บกินจึงสิ้นสุดลง ส่วนเงินหนึ่งแสนบาทนั้น โดยที่เจ้าของบ้านเสียบ้านไปเป็นมูลค่าหนึ่งล้านบาท ส่วนผู้ทรงสิทธิเสียประโยชน์จากการเก็บค่าเช่าไปสิบเดือน เดือนละหนึ่งหมื่นบ้าน เป็นทั้งหมดหนึ่งแสนบาท จึงแบ่งกันโดยเจ้าของบ้านได้ร้อยละ 90.91 คือ เก้าหมื่นเก้าร้อยสิบบาท และผู้ทรงสิทธิได้ร้อยละ 6.09 คือ เก้าพันเก้าสิบบาท
ผลของสิทธิเก็บกิน > การส่งทรัพย์สินคืนเมื่อสิทธิเก็บกินสิ้นสุดลง

ตามกฎหมายไทยแล้ว เมื่อสิทธิเก็บกินสิ้นลง ผู้ทรงสิทธิต้องส่งทรัพย์สินคืนแก่เจ้าของ และต้องรับผิดในกรณีที่เขาเป็นเหตุให้ทรัพย์สินนั้นเสื่อมสลายหรือเสื่อมราคาลง ตลอดจนต้องหาทรัพย์สินใหม่มาทดแทนให้เจ้าของในกรณีที่เขาใช้ทรัพย์สินนั้นสิ้นเปลืองไปโดยมิชอบ (ป.พ.พ. ม.1420 ว.1-3)
ทว่า ถ้าทรัพย์สินเสื่อมราคาลงการใช้ตามสมควรแล้ว ผู้ทรงสิทธิเก็บกินก็ไม่ต้องรับผิด (ป.พ.พ. ม.1420 ว.4)